గురుదాస్ బెనర్జీ

సర్ గురుదాస్ బెనర్జీ లేదా గురుదాస్ బందోపాధ్యాయ (జననం: 26 జనవరి 1844-మరణం: 2 డిసెంబర్ 1918)  ప్రముఖ భారతీయ విద్యావేత్త, న్యాయమూర్తి. ఇతను కలకత్తా విశ్వవిద్యాలయానికి మొదటి భారతీయ వైస్-ఛాన్సలర్Rediff Q&A Answer for: The first Indian to become Vice Chancellor of a university?  అంతేకాకుండా కలకత్తా హైకోర్టు భారత న్యాయమూర్తి.  
 విద్య 
ఎడమ|thumb
ఇతను కలకత్తాలోని హరే స్కూల్, ప్రెసిడెన్సీ కాలేజీ, కలకత్తా విశ్వవిద్యాలయంలో చదువుకున్నాడు. గణితంలో ఎం.ఎ. (1864 సంవత్సరం), బి.ఎల్. పరీక్షలలో ఉత్తీర్ణుడయ్యాడు (1865 సంవత్సరం). ఎంఏ. మొదటి తరగతిలో ఉత్తీర్ణుడు అయినందుకు బంగారు పతకం కూడా అందుకున్నాడు.
వృత్తి  
ఇతను విద్యాభ్యాసం పూర్తి అయిన తర్వాత బహ్రంపూర్ కళాశాలలో న్యాయశాస్త్ర ప్రొఫెసర్ గా చేరాడు,  1872 సంవత్సరంలో ఇతను కలకత్తా హైకోర్టులో న్యాయవాద వృత్తిని ప్రారంభించాడు. 1876 సంవత్సరం​​లో న్యాయశాస్త్రంలో డాక్టరేట్ పొందాడు. 1878 సంవత్సరం​​లో కలకత్తా విశ్వవిద్యాలయంలో "టాగోర్ లా ప్రొఫెసర్"గా నియమితులయ్యాడు, ఈ హోదాలో అతను "హిందూ వివాహ చట్టం- స్త్రీధన్" అనే అంశంపై ఉపన్యాసాలు ఇచ్చాడు.  అంతేకాకుండా 1879 సంవత్సరంలో కలకత్తా విశ్వవిద్యాలయంలో "ఫెలో"గా, 1887 సంవత్సరంలో బెంగాల్ లెజిస్లేటివ్ కౌన్సిల్ సభ్యుడిగా ఎన్నికయ్యాడు. 1888 సంవత్సరంలో, కలకత్తా హైకోర్టు న్యాయమూర్తిగా నియమితులయ్యాడు. ఇతను 1890-1893 సంవత్సరం వరకు కలకత్తా విశ్వవిద్యాలయానికి వైస్ ఛాన్సలర్‌గా పనిచేశాడు. 1902 సంవత్సరంలో "ఇండియన్ యూనివర్సిటీస్ కమిషన్"లో సభ్యుడిగా నియమితులయ్యాడు. 1904 సంవత్సరంలో పదవీ విరమణ చేసాడు, అదే సంవత్సరంలో నైట్ హుడ్ ("సర్") బిరుదును పొందాడు. అలాగే  "ఎ ఫ్యూ థాట్స్ ఆన్ ఎడ్యుకేషన్" అనే పుస్తకాన్ని రాశాడు.

 గౌరవాలు 
1904 సంవత్సరంలో బ్రిటిష్ ప్రభుత్వం ఇతనికి  నైట్ హుడ్ ("సర్") బిరుదును ఇచ్చింది. కలకత్తా విశ్వవిద్యాలయం గౌరవ డాక్టరేట్ పట్టా ఇచ్చింది. కలకత్తా విశ్వవిద్యాలయంలోని ఆంగ్ల విభాగంలో సర్ గురుదాస్ బెనర్జీ పేరు మీద ఒక ప్రతిష్టాత్మక పదవి ఉంది. ఈ పదవిని నిర్వహిస్తున్న ప్రొఫెసర్ ను  సర్ గురుదాస్ బెనర్జీ ప్రొఫెసర్ అని పిలుస్తారు. ఆయన పేరు జ్ఞాపకార్థం కలకత్తాలో రెండు అండర్ గ్రాడ్యుయేట్ కళాశాలలు ఉన్నాయి, అవి గురుదాస్ కళాశాల, సర్ గురుదాస్ మహావిద్యాలయ. అతని పేరు మీద సర్ గురుదాస్ బెనర్జీ హాల్ట్ రైల్వే స్టేషన్ కలకత్తాలోని ఉప పట్టణ రైల్వేలో స్థాపించబడింది.
మరణం
బెంగాలీ భాష ఆచారం, వ్యాప్తి, అభివృద్ధి కోసం అవిశ్రాంతంగా కృషి చేసిన ప్రముఖ బెంగాలీ విద్యావేత్త గురుదాస్ బెనర్జీ డిసెంబర్ 2, 1918 సంవత్సరంలో మరణించాడు.
ఇవి కూడా చూడండి
 విలియం కోల్గేట్
మూలాలు

వర్గం:1918 మరణాలు
వర్గం:1844 జననాలు
వర్గం:కలకత్తా విశ్వవిద్యాలయం పూర్వ విద్యార్థులు